انتهت الحمله الصليبيه التالته بعمل اتفاقية سلام بين صلاح الدين الايوبى و ريتشارد قلب الأسد اتعرفت بإسم " صلح الرمله " قننت وجود الصليبيين فى مدن ساحليه فى شرق البحر المتوسط لكن ما اديتهومش القدس ، الاتفاقيه اعترض عليها غربيين بحجة ان ريتشارد اتصالح مع ملك مسلم و اتنازل له عن بيت المقدس ، و اعترض عليها مسلمين بحجة ان صلاح الدين قنن الوجود الصليبى على سواحل الشام و باع القضيه. لما اتوفى صلاح الدين (1193) كانت الهدنه ساريه و مدها ابنه الملك العزيز عثمان لمدة سنه لغاية نص سنة 1196.